Ogroman požar kod Metkovića: Obranili smo kuće, dobro je...

'Svaki put kad zapuše ovakav vjetar gori u blatu. Vjetar je nanio gusti dim i žar prema kućama pa su se ljudi preplašili, ali uspjeli smo sve obraniti', rekao je Jure Pilj iz Vatrogasne postrojbe Metković

<p>U srijedu u posljepodnevnim satima veliki požar zahvatio je područje pored Metkovića. To su nam potvrdili u JVP Metković. Požar su do 23 sata stavili pod kontrolu te su vatrogasci uspjeli obraniti kuće i plastenike na tom dijelu.</p><p>POGLEDAJTE VIDEO</p><p>Ranije nam je Jure Pilj iz Vatrogasne postrojbe Metković rekao kako gori ševar, trska uz cestu, te da se požar rastegnuo od od Metkovića prema Vidu.</p><p>- Na teren su izašle sve vatrogasne snage - oko 17 vatrogasaca i šest vozila. Sve je stavljeno pod kontrolu i gori još uvijek samo u predjelu blata - rekao nam je <strong>Jure Pilj </strong>iz Vatrogasne postrojbe Metković. Dodao je i kako vatrogasci sumnjaju da je za požar kriv čovjek. </p><p>- Ne mogu se zakleti, ali nije bilo udara groma i nema tu električnih instalacija. Ali svako malo kad zapuše bura, na ovom području gori - rekao nam je Pilj. Na terenu su požar gasili pripadnici DVD-a i JVP-a Metković.</p><h2>'Ljudi su se uplašili'</h2><p>Naš sugovornik kaže da su se stanovnici malo uspaničili jer je vjetar nosio gusti dim i žar prema krovovima, ali da stvarne opasnosti za naselje nije bilo.</p><p>- Cijelu noć ostat će naši ljudi na terenu i kontrolirati situaciju kako se vatra ne bi opet rasplamsala. Ali , za sad, opasnosti više nema - rekao je Pilj. </p><h2>'Da stvar bude gora, i most je bio blokiran neko vrijeme'</h2><p>Čitatelj koji nam je poslao fotografije za vrijeme požara javio je da gori na mjestu plastenika, polja i kuće te da se vatra opasno približila kućama.</p><p>- Neko vrijeme uopće se nije moglo prići Lučkom mostu koji je bio blokiran što je sigurno otežalo vatrogascima pristup samom mjestu požara. Teško mi je ovako procijeniti, ali čini se da je stvarno veliki dio zahvaćen vatrom - rekao nam je čitatelj. </p><p>Vatrogasac koji je bio na mjestu požara rekao je da vatra nije došla do kuća. </p><p>- A čujte, puše orkanska bora, a noć je duga... Ne znamo što će biti, ali nadamo se najboljem - ispričao nam je.</p><h2><em>Uskoro opširnije... </em></h2>